Wenzel Callot
De Wenzel (von) Callot, gebuer 1705 zu Prag a gestuerwen 1785 zu Bréissel, war en éisträicheschen Offizéier a Moler.

Hie goung mat 30 Joer an d'Arméi, an d'Artillerie, a gouf 1753 zum Majouer ernannt. Nodeems e sech en Numm am Siwejärege Krich (1756-1763) gemaach hat, gouf hien zum Leitnant-Colonel ernannt an zum Kommandant vum Distrikt Mechelen. 1767 gouf hie Generol.

1765 gouf de Wenzel Callot, wéi och säi Brudder Karl, vun der Maria Theresia geadelt.

2018 gouf zu Wien an der Albertina eng Zeechnung vun him aus dem Joer 1753 erëmfonnt, mat enger Vue vun der Festung Lëtzebuerg. Et handelt sech ëm eng 35 x 213 cm grouss Panoramazeechnung mam Titel "Prospect der Niederländischen Haupt- und Gräntz Vestung Luxembourg", déi d'Uewer- an d'Ënnerstad vum Fort Obergrünewald aus weist. D'Bild war an der éischter Hallschecht vun 2020 am Lëtzebuerg City Museum ausgestallt.

Literatur
 Gilles Genot, André Bruns (ed.): Fecit. W: Callot. La vue de la ville de Luxembourg par Wenzel Callot de 1753. Lëtzebuerg City Museum, 2022. ISBN 978-2-919878-19-2 (Katalog, Publications du Lëtzebuerg City Museum, 1)
 Georg Kabierske: "La vue Callot de Luxembourg de 1753. Découverte et présentation du dessin." in: Hémecht. Revue d'histoire luxembourgeoise / Zeitschrift für Luxemburger Geschichte 72 (2020), Heft 1, S. 17–22.
Änder Bruns: "Die Darstellung der Festung Luxemburg und ihrer Garnisonsbauten in der Zeichnung von Wenzel Callot, 1753." in: Hémecht. Revue d'histoire luxembourgeoise / Zeitschrift für Luxemburger Geschichte 72 (2020), Heft 1, S. 29–50.
Reiter, B., 2022, La vue de la ville par Wenzel Callot, Die Warte, Luxemburger Wort, 08.12.2022, S. 11

Um Spaweck
 Fiche op albertina.at.

Gebuer 1705
Gestuerwen 1785
Éisträichesch Genereel
Éisträichesch Moler